alexandrainst/scandi-wiki huggingface dataset:
Johannes Evensen Hummelsund

Johannes Martin Evensen Hummelsund (født 8. august 1897, død 26. april 1987) var en norsk los, politiker og lokalhistoriker. Han giftet seg i 1921 med Anne Nilsine Toft.

Hummelsund ble først kjent som mannen som loset skipet til Adolf Hitler da denne i 1934 gjestet Hardangerfjorden med skipet Deutschland. 13. april 1934 loset Hummelsund turistskipet fra Marsteinen inn til Odda og Ulvik, og deretter ut til Leirvik på Stord. I starten av den tyske okkupasjonen var han aktiv i Stein-organisasjonen som ble infiltrert, og mange arrestert. Hummelsund ble hentet til forhør i Bergen 2. oktober 1941, men under ransakingen av hjemmet hans ble det funnet bilder av og avisartikler om Deutschland og andre tyske skip han hadde loset. Gestaposjefen i Bergen, Hauptsturmführer Johann Behrens som våren 1942 ble skutt og drept i Telavåg,<ref>[https://digitaltmuseum.no/011085439916/telavag Telavåg Digitalt museum]</ref> syntes det ble for ille å gå videre med saken når mannen hadde loset og hilst på Hitler. Dermed ble Hummelsund løslatt.

Etter andre verdenskrig var Hummelsund ordfører i Sund kommune i perioden 1946 til 1951. Han ble dermed også sentral i gjenoppbyggingen av Telavåg, tettstedet som ble jevnet med jorden under krigen. I 1947 tok han imot daværende kronprins Olav på omvisning, og året etter kom også kong Haakon for å se på gjenreisingen av kystbygden.

Senere har Hummelsund også levert betydningsfulle bidrag som lokalhistoriker.

Sønnen Even Johannes Evensen var også los ved Viksøy losstasjon, og han ble senere også ordfører i kommunen.

 Bibliografi 
 Bygdebok for Sund'' (1970)

Referanser 

 
 

Ordførere i Sund
Personer fra Sund kommune
Norske lokalhistorikere
Fødsler i 1897
Dødsfall i 1987
Hondbóltssamband Føroya

Hondbóltssamband Føroya (HSF eller Færøyenes håndballforbund) er et særidrettsforbund for håndball på Færøyene.

Forbundet ble stiftet i 1980 og har hovedkontor i Tórshavn. Kristian Johansen er president per 2012. HSF er medlem både av det europeiske og det internasjonale håndballforbundet. Forbundet arrangerer nasjonale håndballturneringer på Førøyene, for menn og kvinner og senior og yngre klasser, samt organiserer landslagene.

Landslag
Færøyenes herrelandslag i håndball
Færøyenes kvinnelandslag i håndball

Eksterne lenker
 
 EHF Member Federation FAR
 IHF – Hondboltsamband Foroya

Færøyene
Håndball på Færøyene
Organisasjoner etablert i 1980
1980 på Færøyene
Portal:Færøyene/artikler
Idrettslag på Færøyene
King Shaka internasjonale lufthavn

King Shaka internasjonale lufthavn , forkorta KSIA, også kjent som La Mercy lufthavn, er hovedflyplassen for byen Durban i Sør-Afrika. Flyplassen ligger i La Mercy i KwaZulu-Natal, rundt 35 km nord for Durban, og åpna for passasjertrafikk 1. mai 2010, bare én måned før begynnelsen på VM i fotball 2010. Den erstatta Durban internasjonale lufthavn som hovedflyplass for Durban, og bruker samme IATA-kode (DUR). Flyplassen ble designa av Osmong Lange Architechts and Planners, og kosta 6,8 milliarder ZAR.

Selv om flyplassen ble bygd for å øke områdets internasjonale tilbud, er den også en viktig flyplass for innenrikstrafikk i Sør-Afrika, og er del av det «gylne triangelet» med Cape Town internasjonale lufthavn og OR Tambo internasjonale lufthavn i Johannesburg.

De største flyene som flyr til KSIA, er for tiden Boeing 777-300ER, på Emirates' rute mellom Dubai og Durban, men rullebanen og terminalen ble designet for å kunne ta de aller største flyene, som Airbus A380. For eksempel fløy South African Airways til Durban med Airbus A340-fly under fotball-VM 2010.

Destinasjoner

Eksterne lenker 
 
 ACSAs nettsted om King Shaka internasjonale lufthavn 
 Dube Tradeport
 Worldwide Flight Services
 

Flyplasser i Sør-Afrika
Etableringer i 2010
Yasur

Yasur er en aktiv stratovulkan på øya Tanna i Vanuatu. Den er 361 meter høy, og befinner seg ved kysten nær Sulphurbukta. Den har en stor, fyroklastisk kjegle med et nesten sirkulært krater på 400 meter i diameter. Den har hatt utbrudd nærmest konstant de siste 800 åra.

Eksterne lenker 
 
 Yasur hos Volcano World 
 Yasur hos Global Volcanism Program

Stratovulkaner
Vulkaner i Oseania
Vanuatus geografi
Fjell under 1000 meter
Truls Raastad

Truls Raastad (født 25. september 1968) er professor ved Seksjon for fysisk prestasjonsevne, Norges idrettshøgskole. Han er spesialist på idrettsernæring, muskelfysiologi og styrketrening. 

Han tok sin doktorgrad ved Norges idrettshøgskole i 2001, tittelen var «Neuromuscular fatigue, recovery and hormonal responses to strength exercise and heavy training». Han er også konsulent ved Olympiatoppens ernæringsavdeling.

Referanser

Eksterne lenker 

Professorer ved Norges idrettshøgskole
Jens Bojsen-Møller

Jens Bojsen-Møller (født 8. juni 1966) er professor ved Seksjon for fysisk prestasjonsevne, Norges idrettshøgskole. Han er spesialist på mekaniske egenskaper ved sener og muskler, nevromuskulær aktivering, bevegelsesanalyse og biomekanikk. Han tok sin mastergrad ved Institute for Sports, University of Copenhagen i 1999 og doktorgrad ved samme universitet i 2005. Tittelen på doktorgradsavhandlingen var  “Mechanical properties of the human tendon- aponeurosis complex in vivo measured by ultrasonography: Methodological, physiological and functional aspects”

Han tok bronse i Flying Dutchman under Sommer-OL 1992, sammen med sin fetter, Jørgen Bojsen-Møller.

Eksterne lenker 
 

Danske seilere
Professorer ved Norges idrettshøgskole
Olympiske bronsemedaljevinnere for Danmark
Medaljevinnere under Sommer-OL 1992
Deltakere for Danmark under Sommer-OL 1992
Seilere under Sommer-OL 1992
Deltakere for Danmark under Sommer-OL 1996
Seilere under Sommer-OL 1996
Fødsler i 1966
Olympiske medaljevinnere i seiling
Jørgen Jensen

Jørgen Jensen (født 12. mars 1957) er professor ved Seksjon for fysisk prestasjonsevne, Norges idrettshøgskole. Han er spesialist på biokjemi, metabolisme og type 2 diabetes. Han tok sin doktorgrad ved Norges idrettshøgskole i 1993, tittelen var «Adrenic Regulation of Carbohydrate Metabolism in Resting Rat Skeletal Muscle». Forskningen hans fokuserer på regulering av energiomsettingen i skjelettmuskler og effekter av trening.

Eksterne lenker 

Professorer ved Norges idrettshøgskole
Gøran Paulsen

Gøran Paulsen (født 16. desember 1975) er professor ved Institutt for fysisk prestasjonsevne, Norges idrettshøgskole. Han er spesialist på muskelfysiologi, arbeidsfysiologi og treningslære. Han tok sin doktorgrad ved Norges idrettshøgskole i 2009, med tittelen «Exercise-induced muscle damage in humans : heat shock proteins and inflammation in recovery, regeneration and adaptation».

Eksterne lenker 
 ResearchGate, Gøran Paulsen

Personer tilknyttet Norges idrettshøgskole
Fødsler i 1975
Matthew Spencer

Matthew Spencer (født 29. november 1973) er førsteamanuensis ved Institutt for fysisk prestasjonsevne, Norges idrettshøgskole. 

Spencer er spesialist på idrettsfysiologi, ballspill og repetert sprint. Han tok sin doktorgrad i idrettsfysiologi fra The University of Western Australia, med tittelen «Physiological and Metabolic Responses of Repeated-Sprint Bouts: Specific to Field-Based Team Sports». Han har arbeidet 10 år innenfor det Australske Sportsinstituttet, inkludert 6 år som fysiolog og forskingskoordinator for det australske landslaget i landhockey, og 2 år med landslaget i svømming.

Eksterne lenker 

Personer tilknyttet Norges idrettshøgskole
Fødsler i 1973
Åsnuttunnelen

Åsnuttunnelen er en veitunnel på veiprosjektet Solasplitten, Riksvei 509 i Sola i Rogaland. Tunnelen ble åpnet 18. desember 2012. Den er 300 meter lang.

Se også 
 Veitunneler i Norge
 Undersjøiske veitunneler i Norge

Referanser

Veitunneler i Rogaland
Tunneler åpnet i 2012
Svotunnelen

Svotunnelen er en  meter lang tunnel på riksvei 13 på strekningen Vatne-Skreppeneset. Byggingen ble påbegynt februar 2011 av totalentreprenøren Veidekke Entreprenør. Tunnelen hadde gjennomslag 29. november 2012 og ble åpnet 29. november 2013. Totalkostnaden ved bygging var 480 millioner kroner. I tillegg til tunnelen ble det anlagt 1,6 km ny vei. Tunnelen erstatter store deler av den rasfarlige strekningen langs Tysdalsvatnet.

Referanser

Riksvei 13
Veitunneler i Rogaland
2013 i Norge
Tunneler åpnet i 2013
FRESKO

Fredrikstad skofabrikk (FRESKO) ble grunnlagt i 1916 av S. Galtung Sætvedt. Navnet "FRESKO" er en forkortelse for Fredrikstad skofabrikk, der de tre første bokstavene i begge ordene er slått sammen til ett ord. 
På 1920- og 30-tallet ekspanderte fabrikken og hadde på det meste 500 ansatte og en produksjon på 370 000 damesko i året. Fresko var en stor og viktig kvinnearbeidsplass. Den var dessuten kjent av kvinner i det ganske land for sine finere damesko i god kvalitet. Freskos damepumps ble spøkefullt kalt for Norges svar på Englands ”Bally”. ”Hele Norge vandret, løp, sparket og gled rundt på Fredrikstad-sko”, har det vært sagt. 
Bedriften klarte seg fint gjennom de vanskelige 30-årene, og de første årene etter krigen var skoene fra Fresko så ettertraktet at de måtte fordeles etter hvor gode kunder de forskjellige butikkene hadde vært. Men i 1960-årene begynte det å bli vanskelig. Norsk skoproduksjon tapte i konkurransen med billigere, importerte motesko, og fabrikker ble nedlagt i tur og orden over hele landet. Fresko ble nedlagt i 1968.

Kilder 
 https://web.archive.org/web/20120205000113/http://ostfold.kulturnett.no/kvinner/fresko.html

Tidligere norske selskaper
Selskaper etablert i 1916
Selskaper opphørt i 1968
Næringsliv i Fredrikstad
Olav Storstein

Olav Storstein (født 16. november 1904 i Stavanger, død 14. oktober 1973 i Oslo) var en norsk reformpedagog og litteraturforsker. 

Olav Storstein var elev ved Kongsgaard skole i Stavanger og tok examen artium i 1923.Han ble cand.philol. i 1931. Som pedagog var han påvirket av marxismen og ville erstatte den tradisjonelle karakterbaserte undervisningen med en «arbeidsskole». Som litteraturforsker var han særlig opptatt av sosiologiske problemstillinger. Han var styremedlem i Oslo Kvinnesaksforening fra 1948; Arbeiderbladet publiserte i den anledning et humoristisk dikt og karikaturtegning av ham.

Referanser

Eksterne lenker 
 

Personer fra Stavanger kommune
Norske pedagoger
Norske sakprosaforfattere
Medlemmer av Norsk Kvinnesaksforening
Det sentraleuropeiske initiativet

Det sentraleuropeiske initiativet er en mellomstatlig organisasjon og samarbeidsorgan for land i Sentral-Europa. Det ble opprettet i 1989 for å bedre samarbeidet mellom vesteuropeiske land og land i østblokken og til støtte for politiske og økonomiske reformer. Opprinnelig var Italia, Jugoslavia, Ungarn og Østerrike del av initiativet. Senere har flere land sluttet seg til og organisasjonen har 18 medlemsland. Formålet har blitt å fremme europeisk integrasjon. Sekretariatet ligger i Trieste i Italia. I tillegg har organisasjonen et kontor ved Den europeiske bank for gjenoppbygning og utvikling i London.

Organisasjonen har status som permanent observatør i FNs hovedforsamling.

Medlemmer
Disse landene er med i Det sentraleuropeiske initiativet:

Albania
Bosnia-Hercegovina
Bulgaria
Hviterussland
Italia
Kroatia
Nord-Makedonia
Moldova
Montenegro
Polen
Romania
Serbia
Slovakia
Slovenia
Tsjekkia
Ukraina
Ungarn
Østerrike

Referanser

Eksterne lenker
 

Internasjonale organisasjoner
Permanente observatører i FN
Etableringer i 1989
Coprin

Coprin er et mykotoksin som er funnet i soppen grå blekksopp (Coprinopsis atramentaria), som er giftig. Da det gir forgiftningssymptomer med alkohol, og det er en  mistanke for at det gir testikkelskader. Virkningen med alkohol ligner på den man får ved antabus behandling. Det er også flere sopper som ser ut som å inneholde coprin, eller har ett eller flere stoffer med lik virkning. Disse er utenom slekten lurveblekksoppslekta (Coprinopsis) og kanskje slekta Coprinellus, ildrørsopp (Boletus luridus) og klubbetraktsopp (Ampulloclitocybe clavipes den het også tidligere Clitocybe clavipes).

Virkning 

Måten coprin virker på er å forstyrre nedbrytingen av etanal (etylaldehyd), som er en av nedbrytingstrinnene for alkohol. Dette skjer antageligvis ved hemming eller denaturering av enzymet etanal-hydrogenase, som oksiderer etanal til etansyre (eddiksyre), som er ufarlig.

Symptomer 

Bortsett fra eventuelle testikkelskader er det etanal som gir forgiftningssymptomer ved inntak av noe som inneholder coprin. Dette kan minne en del om alkoholbakrus, da mange symptomer der også kommer av opphopning av etanal, som kroppen ikke har fått brutt ned ennå.

Symptomene starter oftest med en intens rødming i ansikt, nakke og bryst. Så kommer bankende hodepine fulgt eller akkompagnert av trykkende og sammensnørende brystsmerter, hjertebank, åndenød, hurtig åndedrett, angst og hetetokter. En kan også observere svimmelhet, kvalme, brekninger og fallende blodtrykk. Metallsmak og seigt spytt er også observert. Det hender at pasienten er nesten helt sikker på han eller hun skal dø, men det er ikke observert dødsfall på grunn av coprin.

Litteratur 

 Gulden, Gro og Schumacher, Trond: Giftsopper og soppforgiftninger Universitetsforlaget, 1977. ISBN 82-00-05156-0 (Side 68-70)
 Persson, Hans, Holmberg, Pelle, Marklund, Hans, Muskos, Siw og Torkelsen, Anna-Elise: Giftsopper i tekst og bilder Landbruksforlaget, 1977. ISBN 82-529-1197-8 (Side 47)
 Gulden, Gro, Høiland, Klaus og Schumacher, Trond: Hva vet vi om soppforgiftning Nyttevekstforeningens småskrifter 14, 1983.

Eksterne lenker 
 Medscape Reference
 PubMed
 FDA: U.S. Food and Drug Administration

Gift
Mykotoksiner
Aminosyrer
Parkway Drive

Parkway Drive er et australsk metalcore band fra Byron Bay, New South Wales, dannet i 2002. Parkway Drive har sluppet ut fire albumer, Killing with a Smile, Horizons, Deep Blue, og Atlas, to DVDs, og EP, entitled Don't Close Your Eyes og to splittede album. De holder på med sitt femte album (pr. august 2015), som blir sluppet ut 25. september 2015.

Eksterne lenker 
 
 
 

Australske rockegrupper
Band etablert i 2002
Friidrett under Sommer-OL 1904 – Tresteg uten tilløp menn

Tresteg uten tilløp for menn var en av sju hoppøvelser i friidrett under Sommer-OL 1904 i St. Louis. Fire deltakere, alle fra USA, deltok i trestegkonkurransen som ble avviklet 3. september 1904. Det var andre og siste gangen tresteg uten tilløp var med på det olympiske programmet.  Ray Ewry forsvarte sin olympiske titel fra Sommer-OL 1900 i Paris, ha vant konkurransen med et hopp på 10,58 meter.

Rekorder
Gjeldende rekorder før lekene i 1904:

Resultater

Kilder
  

Tresteg uten tilløp herrer
Tresteg
Friidrett under Sommer-OL 1904 – Kulestøt menn

Kulestøt for menn var en av fire kastøvelser i friidrett under Sommer-OL 1904 i St. Louis. Åtte deltakere fra to nasjoner deltok i kulestøtkonkurransen som ble avviklet 31. august 1904.

Rekorder
Gjeldende rekorder før lekene i 1904:

(*) uoffisielt

Ralph Rose satte ny olymisk rekord i sitt første støt med 14,35 meter, Wesley Coe forbedret rekorden til 14,40 i første runden. Ralph Rose tok tilbake rekorden og tangerte sitt uoffisielle verdensrekord i femte runden med et støt på 14,81 meter.

Resultater

Kilder
   

Kulestøt herrer
Kulestøt
Lesebok

En lesebok er en bok til bruk i skolens leseopplæring, tidligere ofte kalt en ABC-bok.

I Norge fantes det i flere generasjoner en tradisjon for brede allmenndannende lesebøker med et innhold som både omfattet historie, geografi, samfunnsfag, religiøs og etisk dannelse, litterære klassiske tekster og litteratur- og kunsthistorie. Slike bøker var blant andre Peter Andreas Jensens lesebok fra 1863, Nordahl Rolfsens Lesebok for Folkeskolen fra 1892 og Thorbjørn Egners lesebøker (1950-72). 

Jensens lesebok skiftet ut religiøse tekster i leseundervisningen med utdrag fra bøker som Bjørnstjerne Bjørnsons En glad gut. Dermed ble Jensens lesebok av mange ansett som umoralsk og ukristelig.

Første lesebok på nynorsk kom i tre bind utgitt 1902-06, og bestod for en stor del av tekster innsendt av vanlige folk, etter et opprop i Fedraheimen av folkehøyskolelæreren Andreas Austlid (1851-1926), redaktør for første bind. Han ba folk sende inn minner og opplevelser, og bidro selv med hvordan han opplevde det da broren hans døde. Ellers skiller Austlids nynorske lesebok seg fra Nordahl Rolfsens med langt flere tekster skrevet av kvinner. Siden utkom et fjerde bind.

Referanser

Eksterne lenker 
 «Leseboka – en utviklingshistorie», fra forskning.no 16. november 2009 

Lærebøker
Barnelitteratur
Phở

Phở er en vietnamesisk rett som består av nudelsuppe og vanligvis biff eller kylling med krydder og risnudler. Den blir ofte servert som enkel snack til lave priser når som helst på dagen. Den spises vanligvis med spisepinner og en skje. Retten oppsto i 1900 i Nord-Vietnam og ble spredt sørover med folk som flyktet derfra etter den første indokinesiske krig da Vietnam ble delt i 1954. Frem til da hadde ikke retten vært spesielt populær i sør.

Retten tilberedes noe forskjellig i nord og i sør.. I Hanoi er buljongen heller lys og middels krydret, mens i sør er kjøttknokene på forhånd blitt ekstra tilstekt over trekull slik at suppen får mer intensiv farge. I sør er gjerne krydringen mer omfattende.  

Fra Huế i det sentrale Vietnam kommer den beslektede nudelsuppen bún bò Huế.

Referanser

Eksterne lenker

  
A journey for a pho bo

Vietnamesisk mat
Aker Energy

Aker Energy AS var et norsk oljeselskap grunnlagt i 1999 og et heleid datterselskap av Aker RGI. Etter en tørr brønn i  2002 og finansielle problemer i morselskapet ble selskapet i 2003 solgt til OER Oil. Administrerende var Bård Johansen.

Historie
Aker Energy ble grunnlagt i 1999 som et ledd i Aker RGIs oljesatsning. Kjell Inge Røkke hadde da utøvd betydelig politisk press overfor norske myndigheter for å gjøre norsk sokkel  mer tilgjengelig for nye aktører. I 1999 ble Aker Energy prekvalifisert som lisenshaver på norsk sokkel, og i 2001 fikk selskapet tildelt en 49 prosent eierandel i lisens PL 270 i Nordsjøen (50 kilometer nord for dagens Gjøa (oljefelt)). En letebrønn ble boret våren 2002 men viste seg å være tørr. 
I 2003 hadde Aker RGI likviditetsproblemer, og ifølge Oljedirektoratet ville man behøve å vurdere på nytt om Aker Energy oppfylte konsesjonskravene i tilfelle selskapet ønsket å skaffe nye eierandeler på norsk sokkel. I november 2003 ble Aker Energy solgt til oljeselskapet OER Oil.

Referanser

Tidligere norske oljeselskaper
Selskaper etablert i 1999
Selskaper opphørt i 2003
Lerøy Stadion

Lerøy Stadion er en sportsarena på Skjervøy i Troms.
Anlegget ble åpnet 22. september 2012 og brukes hovedsakelig av fotballgruppa til Skjervøy IK. På vinteren er det her stadion for skiløypene på Skjervøy.
Banen fikk navnet etter Lerøy Aurora, (den lokale bedriftavdelingen til konsernet Lerøy Seafood Group).

Fram til grunnarbeidet startet i 2011 var det her Skjervøy Stadion var.
Fra og med åpningen 22.september 2012 er det den nye banen til seniorlaget i Skjervøy IK, som fra 1996 til 2012 brukte Skjervøy Kunstgress som sin hjemmebane

Idrettsanlegg i Troms og Finnmark‎
Fotballstadioner i Norge
Byggverk i Skjervøy
Sport i Skjervøy
Luca Pacioli

Luca Pacioli (født i 1445 i Borgo San Sepolcro (senere Sansepolcro) i Toscana, død 1517, mest sannsynlig også i San Sepolcro) var italiensk matematiker og fransiskanermunk. For ettertiden refereres han ofte til som «bokføringskunstens far» fordi han var den som gjorde det Venetianske System for Bokføring kjent for allmuen, gjennom sin beskrivelse av dobbeltbokholderi utgivelsen Summa de arithmetica, geometria, proportioni et proportianalita (Summa), fra 1494. Prinsippene Pacioli beskriver er de samme som benyttes av regnskapsførere den dag i dag og utgivelsen anses å være viktig for den kommersielle utviklingen som fulgte. 

Summa var mye mer enn beskrivelsen av Det Venetianske System. Den var først og fremst en avhandling om matematiske prinsipper forklart på en folkelig måte. Pacioli arbeidet med Summa gjennom mange tiår og den anses som hans hovedverk. Utgivelsen befestet hans posisjon som en fremragende matematiker og pedagog, egenskaper som tok ham til Milano hvor han samarbeidet med  Leonardo da Vinci fra 1496-98. Pacioli lærte da Vinci matematikk og da Vinci bidro med illustrasjoner til Paciolis De Divina Proportione (De Guddommelige Proporsjoner), skrevet i Milano i denne perioden, utgitt i Venezia i 1509.

Referanser

Italienske matematikere
Italienske fransiskanere
Personer fra provinsen Arezzo
McAfee

McAfee, i en periode kjent som Intel Security Group, er et amerikansk selskap som selger sikkerhetsprogramvare for datamaskiner. Selskapet har sitt hovedkontor i Santa Clara i California. Selskapet markedsfører programvare og tjenester både til hjemmebrukere, bedrifter og for offentlig sektor. 

Selskapet ble stiftet i 1987 under navnet McAfee Associates, oppkalt dens grunnlegger John McAfee, som trakk seg som selskapets direktør i 1994. Selskapet Network Associates ble grunnlagt i 1997 som en sammenslåing mellom McAfee Associates og Network General. I 2004 skjedde en stor restrukturering innad i selskapet. Den 19. november 2007 vedtok McAfee å kjøpe programmet SafeBoot for 350 millioner dollar. SafeBoot var på denne tiden en av de ledende leverandørene av krypteringsprogramvare for å beskytte informasjon som blir lagret på bærbare datamaskiner. På grunn av økt bruk av internett av barn og tenåringer produserte McAfee en programvare for foreldrekontroll kalt McAfee Family Protection slik at foreldrene kan holde styr på hva barna deres driver med på internett. Denne programvaren ble offentliggjort den 22. juni 2011.
Siden februar 2011 har selskapet vært en del av Intels sikkerhetsprogramvaremerke.

Eksterne lenker 
 
 Offisiell hjemmeside (norsk)

Etableringer i 1987
IT-selskaper fra USA
Programvareselskaper
Datasikkerhetsselskaper
Næringsliv i California